на всяка друга държава в света. Никеловият чугун се произвежда, а поради пречки пред износа му, и се търгува и използва почти изцяло в КНР. Оттук следва, а и беше установено, че в Тайван, алтернативната държава аналог, никелов чугун не се използва. Основната суровина, използвана за производството на разглеждания продукт в Тайван, са utility никелът и както беше отбелязано от един от производителите износители, черните рулони, закупувани предимно от КНР. Както се посочва и в съображение 39 от регламента за временните мерки, суровините, използвани в САЩ и Тайван като цяло са едни и същи. Освен това в съответствие с член 2, параграф 10 от основния регламент могат да бъдат поискани корекции, чрез които да се отразят определени разлики, при условие че е налице доказан ефект върху цената и че се потвърди, че е необходима корекция, като се отчита използването на държавата аналог съгласно член 2, параграф 7, буква а) от основния регламент.
 (27)
 На второ място, по отношение на производствените разходи на тайванския производител, използващ черни рулони, закупени от КНР, трябва да се посочи, че както е обяснено в съображение 76 от регламента за временните мерки, въпросните черни рулони са закупени от свързан доставчик в КНР. Това беше единственият случай при разследването, когато имаше мащабно използване на черни рулони от КНР. В изчислението си Комисията замени разходите за така закупените рулони с разходите за собственото производство на дружеството. С други думи, покупната цена на черните рулони, която, както се твърди, отразява производствените разходи в КНР, беше заменена с производствените разходи в Тайван, където не се използва никелов чугун. Оттук следва, че твърдението, че използването на черни рулони, произведени в КНР от никелов чугун, е причина за близките стойности на производствените разходи в Тайван и КНР, не отговаря на действителността.
 (28)
 На трето място, един от производителите от САЩ е свързан с производители в Съюза. Тази връзка обаче не е от значение за настоящото разследване. Комисията отбелязва, че дори ако производителите в държавите аналози са свързани с производители от Съюза, подобна връзка не прави негодна и не се отразява на определянето на нормалната стойност въз основа на проверени данни. Освен това няма конкретна причина да се поставя под въпрос използването на данните от производителя от държавата аналог. Това твърдение се отхвърля.
 (29)
 На четвърто място, твърдението, че констатациите относно размера на пазара в САЩ са неточни, не беше подкрепено с доказателства. Поради това твърдението се отхвърля.
 (30)
 С оглед на гореизложеното твърдението, че САЩ не са подходяща държава аналог, се отхвърля. Временните констатации, изложени в съображения 39—40 от регламента за временните мерки, се потвърждават.
 (31)
 Комисията потвърждава избора на САЩ като държава аналог по смисъла на член 2, параграф 7 от основния регламент.
 (32)
 Две заинтересовани страни отново възразиха срещу използването на САЩ като държава аналог, като настояха, че производственият процес на производителите от САЩ не е сходен с този на някои от китайските производители и предложиха отново Тайван.
 (33)
 Комисията направи щателен анализ на допълнителните коментари относно евентуалния избор на Тайван вместо на САЩ като държава аналог. Комисията счита, че